राधा गोपीनाथ मंदिर जयपुर

श्री राधा गोपीनाथ जी मंदिर भारत के राजस्थान राज्य की राजधानी जयपुर में स्थित एक प्रमुख हिंदू मंदिर है। यह मंदिर भगवान श्रीकृष्ण के गोपीनाथ स्वरूप को समर्पित है और गौड़ीय वैष्णव संप्रदाय से जुड़ा हुआ है। यह मंदिर पुरानी बस्ती क्षेत्र में स्थित है और जयपुर के धार्मिक एवं सांस्कृतिक जीवन का एक महत्वपूर्ण केंद्र है।

 इतिहास 
गोविंद देव और मदन मोहन की तरह, गोपीनाथ जी की मूर्ति का निर्माण भी भगवान श्रीकृष्ण के प्रपौत्र वज्रनाभ द्वारा किया गया था। यह मूर्ति भगवान के कंधे से लेकर कमर तक के स्वरूप को दर्शाती है और अत्यंत आकर्षक मानी जाती है। 

समय के साथ यह प्रतिमा वृंदावन में लुप्त हो गई थी। आगे चलकर गदाधर पंडित के शिष्य परमानंद भट्टाचार्य ने वृंदावन में वंशीवट के पास इसे पुनः खोजा। उनके शिष्य मधु पंडित गोस्वामी ने गोपीनाथ जी की सेवा प्रारंभ की। 

औरंगज़ेब के शासनकाल में मंदिरों पर हुए हमलों के समय गोपीनाथ जी की मूल मूर्ति को वृंदावन से जयपुर लाया गया, जहाँ उसे भव्य मंदिर में प्रतिष्ठित किया गया।

 विशेषताएँ 
 गोपीनाथ जी की मूर्ति भगवान श्रीकृष्ण की जीवंत छवि मानी जाती है। 
 लोककथाओं के अनुसार, यह मूर्ति साधारण नहीं है – इसमें 'नब्ज़' का स्पंदन तक महसूस किया गया था। 
 ब्रिटिश राज के दौरान एक अंग्रेज अधिकारी ने अपनी 'नब्ज़ से चलने वाली घड़ी' इस मूर्ति की कलाई पर बाँधी थी और घड़ी चलने लगी। यह घड़ी आज भी मंदिर में सुरक्षित रखी हुई है। 

 चित्र दीर्घा 

 पूजा एवं अनुष्ठान 
मंदिर में प्रतिदिन प्रातः और संध्या में पूजा, आरती, श्रृंगार और भोग की व्यवस्था होती है। मुख्य अनुष्ठानों में:
 मंगला आरती
 श्रृंगार दर्शन
 संध्या आरती
 शयन आरती शामिल हैं।

 प्रमुख पर्व 
 जन्माष्टमी
 राधाष्टमी
 गोपाष्टमी
 शरद पूर्णिमा
 तीज

 दर्शन समय 
श्री राधा गोपीनाथ जी मंदिर में प्रतिदिन पूजा एवं आरती निम्नलिखित समयानुसार होती है:
+ दैनिक पूजा एवं आरती समय समय चरण  पूजा / आरती सेवा  समय सुबह मंगला दर्शन  05:00 AM – 05:45 AM धूप आरती  08:00 AM – 09:00 AM श्रृंगार दर्शन  09:45 AM – 10:15 AM राजभोग दर्शन  11:00 AM – 11:30 AM सायं धूप आरती  05:00 PM – 05:40 PM ग्वाल आरती  05:50 PM – 06:00 PM संध्या आरती  06:15 PM – 07:15 PM उल्लाई सेवा  07:45 PM – 07:50 PM शयन आरती  08:15 PM – 08:30 PM

नोट: समय मौसम और विशेष पर्वों के अनुसार थोड़ा परिवर्तित हो सकता है।

 कैसे पहुँचें 
 रेल मार्ग: जयपुर जंक्शन रेलवे स्टेशन से दूरी लगभग 5–6 किमी।
 बस मार्ग: सिंधी कैंप बस स्टैंड से दूरी 4–5 किमी।
 हवाई मार्ग: जयपुर अंतरराष्ट्रीय हवाई अड्डा से दूरी लगभग 12–15 किमी।
 स्थानीय ऑटो, रिक्शा, ई-रिक्शा, टैक्सी से आसानी से मंदिर पहुँचा जा सकता है।

 इन्हें भी देखें 
 गोविंद देव जी मंदिर, जयपुर
 मदन मोहन मंदिर, करौली

 सन्दर्भ 

श्रेणी:जयपुर के मंदिर
श्रेणी:राधा कृष्ण मंदिर
श्रेणी:हिंदू मंदिर
श्रेणी:वृंदावन परंपरा